Kreativna radionica Balkan raspisuje Međunarodni konkurs za afirmisane i neafirmisane aforističare koji pišu na: srpskom, hrvatskom, bosanskom i crnogorskom jeziku, na ćirilici ili latinici iz Srbije, regiona i dijaspore i karikaturiste na čijim karikaturama (ukoliko ima teksta) je zastupljeno jedno od oba pisma ili nabrojanih jezika

**ZBORNIK AFORIZAMA I KARIKATURA**

**(slobodna tema)**

Na konkursu mogu učestvovati i pripadnici drugih naroda ili nacionalnih manjina koji pišu na maternjem jeziku, ukoliko svoje aforizme ili tekst na karikaturama prevedu na jedan od nabrojanih jezika.

Konkurs traje **do 15. maja 2015. do 24 časa;**

do 15. juna 2015. na sajtu [www.krbalkan.rs](http://www.krbalkan.rs) (link: <http://www.krbalkan.rs/projekti.html>) biće objavljeni svi pristigli radovi koji će biti uvršteni u Zbornik sa redakcijskim i lektorskim korekcijama.

Svi radovi koji zadovoljavaju kriterijume kvaliteta, biće objavljeni u knjizi A5 formata, u tvrdom povezu, na 90 gramskom offset papiru, u biblioteci „Antologija” Kreativne radionice Balkan (kao naše prošlogodišnje knjige ZBORNIK SAVREMENE LJUBAVNE POEZIJE i ZBORNIK SAVREMENIH LJUBAVNIH PRIČA).

**ROK ZA IZLAZAK IZ ŠTAMPE ZBORNIKA JE 15.10.2015.**

Sva pitanja u vezi sa konkursom možete postavljati na e-mail: info@krbalkan.rs

Uslovi konkursa:

* do 20 aforizama, ukupno ne dužih od 50 redova;
* aforizmi se šalju u Microsoft Word formatu (2003 ili 2007) u fontu Times New Roman 14;
* uz aforizme i karikaturu poslati i kraću biografiju, do 20 redova, takođe u Microsoft Word formatu (2003 ili 2007) u fontu Times New Roman – u istom folderu kao i aforizme, ili u posebnom folderu, ako je u pitanju karikatura;
* uz biografiju (takođe u istom folderu - za aforističare i uz aforizme) poslati i tačne podatke: ime i prezime, država, mesto, poštanski broj mesta, ulicu i broj i e-mail adresu;
* karikature slati u elektronskom formatu: vektorski grafički format (CDR, PDF, AI, EPS) ili BIT mapa (300 dpi, PSD, TIF, JPG, PMG, PDF) ili poštom na adresu Kreativna radionica Balkan, Suvopoljska 11, 11210 Beograd;

kolor karikature će u knjizi biti štampane kao crno-bele;

* **RADOVE SLATI** na zbornikaforizama2015@krbalkan.rs
* Učešćem na konkursu autor se odriče naknade za autorska prava za radove u prvom izdanju Zbornika (do 300 primeraka), koji će mu, ukoliko zadovolje književno-umetničke kriterijume, biti objavljeni u pomenutom, prvom izdanju ovog Zbornika. Za drugo i ostala izdanja za komercijalnu eksploataciju knjige, naknada za autoraska prava će biti obračunavana.
* svaki autor čiji aforizmi budu objavljeni u Zborniku, biće pozivan na promotivne aktivnosti KR Balkan, na kojima, ukoliko želi, može i učestvovati,
* ukoliko se prijavi dovoljan broj karikaturista moguća je organizacija izložbi karikatura uz promotivne aktivnosti koje će pratiti Zbornik aforizama i karikatura. Troškove opreme karikatura za izlaganje snosiće KR Balkan uz pomoć sponzora ili donatora,

Posebni uslovi:

* štampu u Zborniku besplatno ostvaruju članovi Udruženja KR Balkan koji su platili članarinu za 2015. godinu;
* ostali zainteresovani plaćaju kotizaciju od 900.00 RSD na račun Kreativne radionice Balkan 205-205634-09 kod Komercijalne banke AD Beograd, sa naznakom DONACIJA ZA ZBORNIK;
* učesnici koji žive van Srbije i nemaju mogućnosti da uplatu izvrše u dinarskom iznosu iz Srbije uplaćuju 8 EUR na naš devizni račun koji će dobiti sa instrukcijama za plaćanje, ako nam se jave na e-mail: info@krbalkan.rs
* Za uplaćenu kotizaciju autorima pripada po 1 (jedan) primerak knjige i članska karta Kreativne radionice Balkan sa plaćenom članarinom za 2015.

**NAPOMENA:** članarina u Kreativnoj radionici Balkan NIJE OBAVEZNA, i ni jedan autor NEMA OBAVEZU da je plaća svake godine!

**VAŽNA NAPOMENA**

Autorima koji ne zadovolje kriterijume novac će, ukoliko ga uplate, biti vraćen u roku od 5 radnih dana, poštanskom uputnicom, ako rad ne preoblikuju ili zamene odgovarajućim po uputstvu redakcijskog kolegijuma, tako da ispunjava zadate književno-umetničke kriterijume.

Stručni konsultanti uredničkog kolegijuma za aforizme biće Miodrag Stošić a za karikature mr Milenko Mihajlović, članovi Kreativnog tima KR Balkan.

O konkursu više na našem sajtu [www.krbalkan.rs](http://www.krbalkan.rs) link <http://www.krbalkan.rs/info/odluke.pdf>

U Beogradu Kreativna radionica Balkan

25.2.2015.